Intersecția DN1 de la Predeal cu drumul care duce spre Pârâul Rece va fi modernizată
Intersecția DN1 de la Predeal cu drumul care duce spre Pârâul Rece și mai departe, la Râșnov, va fi modernizată.
Compania Națională de Drumuri va face acolo un sens giratoriu suspendat, care ar trebui să elimine cozile de mașini care se formează de regulă în acel punct.
Potrivit proiectului tehnic, sensul giratoriu va fi poziționat deasupra intersecției existente, va avea 4 zone de acces și 2 benzi de circulație.
Construcția va face parte din nodul rutier prin care se va ieși de pe autostrada Ploiești - Brașov. Lucrările, estimate la circa 132 de milioane de lei, vor fi scoase la licitație în această primăvară și vor dura 2 ani și jumătate.